ન્યુ યોર્કઃ તાજેતરમાં અમેરિકાના શાંતિ અને સંવાદિતા પ્રવાસમાંથી પાછા આવેલા અહિંસા વિશ્વ ભારતીના સ્થાપક આચાર્ય ડો. લોકેશ મુનિનુ મુંબઈમાં આયોજિત કળશ સ્થાપના સમારંભમાં આચાર્ય વિહર્ષ સાગર મહારાજની ઉપસ્થિતિમાં દિગંબર જૈન સમુદાય દ્વારા આવકાર અને સન્માન કરવામાં આવ્યું હતું. લોકેશ મુનિનું પરંપરાગત જૈનપદ્ધતિથી સ્વાગત કરવામાં આવ્યું હતું. આ પ્રસંગે જૈનના બે પંથ શ્વેતાંબર અને દિગંબરની સુંદર બેઠક નિહાળવા માટે મોટી સંખ્યામાં ભક્તો ઉપસ્થિત રહ્યા હતા.